Havo kemalarida pochtani tashish qoidalarining 93-bandiga o‘zgartirish kiritish to‘g‘risida

O‘zbekiston Respublikasining 2017-yil 14-sentabrdagi O‘RQ-446-son “O‘zbekiston Respublikasining ayrim qonun hujjatlariga o‘zgartirish va qo‘shimchalar kiritish, shuningdek ayrim qonun hujjatlarini o‘z kuchini yo‘qotgan deb topish to‘g‘risida”gi Qonuniga va O‘zbekiston Respublikasi Prezidentining 2017-yil 21-fevraldagi PF-4966-son “O‘zbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari to‘g‘risida”gi Farmoniga muvofiq buyuraman:
 1. O‘zbekiston Respublikasi Aloqa, axborotlashtirish va telekommunikatsiya texnologiyalari davlat qo‘mitasining 2013-yil 21-oktabrdagi 57-mh-son qarori (ro‘yxat raqami 2530, 2013-yil 26-noyabr) (O‘zbekiston Respublikasi qonun hujjatlari to‘plami, 2013-y., 48-son, 628-modda) bilan tasdiqlangan Havo kemalarida pochtani tashish qoidalarining 93-bandidagi “Xo‘jalik sudiga” degan so‘zlar “iqtisodiy sudga” degan so‘zlar bilan almashtirilsin.
 2. Mazkur buyruq O‘zbekiston Respublikasi Parvozlar xavfsizligini nazorat qilish davlat inspeksiyasi, “O‘zbekiston havo yo‘llari” milliy aviakompaniyasi va “O‘zbekiston pochtasi” aksiyadorlik jamiyati bilan kelishilgan.
 3. Mazkur buyruq rasmiy e’lon qilingan kundan e’tiboran kuchga kiradi.